Бусалбанийн куьйгалхо Шемал шен везаш волчу веше, мудире, дешна волчу Мухьаммад-Мирзе! Маршалла а Делан къинхетам а хуьлда хьох! Т1аккха, Дала т1едиллина ма-хиллара, хастам хуьлда Цунна, «х1ара денош раг1йина д1аоьху адамаш юкъахь» (Къор1ан, 3. 134) . Вай сагатдан оьшуш дац яздина даьллачу х1уманна и хууш боцчу шалхонаш лелочарна, копаршна т1е а тийжаш, мосазза эшна церан эскарш, амма Дала динарг гуттаренна а ду. Тхо а хьоьца ду, Аллах1ана и лууш делахь, хастам бу Цунна, Цуьнах тешаш болчарна. Са а ма гатде, г1ийла а ма хила, шу царал лакхара ду, шу има диллина делахь (Къор1ан, 3. 133) . Маршалла хуьлда шуна!